sapagka nga'ito ang ipinaguutos, ang mga magsasakdal noon di'nagsitungo sa bahay pamunuan upang dumulog sa harap ng presidente. maximo san jorge de los santos ang tunay na ngalan ni kapitang memo, ulo ng yaman at presidente municipal sa libis. siya ay isang lalaking may mataas na tindig, mukhang bilog na kinababanaagan ng ilang patak ng dugong dilaw, ulong tihaba na napapalamutihan ng mapuputing buhok, mga matang busog na animo'ipinaglihi sa mga mata ni mutsu hito, ilong na hiniram kay san mateo, bibig na inihawig sa bibig limahong at tiyang kauri ng tiyang taft. ang maginoong ito ay isa riyan sa mga nabantog na kapitan noong mga araw na ang pilipinas ay kasalukuyang iniinis ng kakastilaan; siya'nabantog, sapagka'tangi sa masalapi, ay lubhang malupit sa mga taong bayan, mapagbalak ng mga masasagwang utos na pawang udyok ng kasakiman, mapagparatang at mapagparusa ng mga parusang hayop sa mga binubuhatang nagkasala.